62022CO0426_INF
Uznesenie Súdneho dvora (šiesta komora) z 20. júna 2023 –SOLE‑MiZo/Nemzeti Adó‑ és Vámhivatal Fellebbviteli Igazgatósága
(vec C‑426/22) (
1
)
„Návrh na začatie prejudiciálneho konania – Spoločný systém dane z pridanej hodnoty – Smernica 2006/112/ES – Článok 183 – Zásady efektivity a daňovej neutrality – Odpočet dane zaplatenej na vstupe – Vrátenie nadmerného odpočtu – Výpočet úrokov splatných z dôvodu nedostupnosti nadmerného odpočtu odpočítateľnej DPH zadržaného v rozpore s právom Únie – Menové znehodnotenie“
Harmonizácia daňových právnych predpisov – Spoločný systém dane z pridanej hodnoty – Odpočet dane zaplatenej na vstupe – Pravidlá upravujúce uplatnenie práva na odpočítanie dane – Vrátenie nadmerného odpočtu – Zásady efektivity a daňovej neutrality – Výpočet úrokov splatných z dôvodu nedostupnosti nadmerného odpočtu odpočítateľnej DPH zadržaného v rozpore s právom Únie – Neexistencia kompenzácie za peňažné znehodnotenie, ktoré zbavuje zdaniteľnú osobu primeranej náhrady – Neprípustnosť
(Smernica Rady 2006/112, článok 183)
(pozri body 37 – 49, 54 a výrok)
Výrok
Článok 183 smernice Rady 2006/112/ES z 28. novembra 2006 o spoločnom systéme dane z pridanej hodnoty, ako aj zásady efektivity a daňovej neutrality
sa majú vykladať v tomto zmysle, že:
bránia praxi členského štátu spočívajúcej vo výpočte úrokov z nadmerných odpočtov dane z pridanej hodnoty (DPH) zadržaných týmto členským štátom po uplynutí primeranej lehoty v rozpore s právom Únie, pričom sa uplatní sadzba zodpovedajúca základnej sadzbe národnej centrálnej banky, zvýšenej o dva percentuálne body, ak úroky z uvedených nadmerných odpočtov DPH plynú počas obdobia od dátumu podania daňového priznania za daný mesiac do dátumu podania daňového priznania za nasledujúci mesiac, bez uplatnenia úroku určeného na kompenzáciu menového znehodnotenia spôsobeného uplynutím času, ku ktorému došlo po tomto období a ktorý plynie až do dňa, ktorý na jednej strane nasleduje po vyhlásení rozsudku, v ktorom Súdny dvor konštatoval toto porušenie práva Únie, a na druhej strane predchádza skutočnému zaplateniu úrokov z uvedených nadmerných odpočtov DPH, pokiaľ uvedená prax zbavuje zdaniteľnú osobu primeranej náhrady za stratu spôsobenú nedostupnosťou predmetných súm a nekompenzuje ekonomickú záťaž vyplývajúcu z neoprávnene zadržaných súm dane.
(
1
)	Ú. v. EÚ C 340, 5.9.2022.